[{"text_idx": "#000000", "text": "Konfinamendu berri honekin, edukiontzien ondoan sortzen diren basa biltegiak biderkatzen ari dira. Jestu horiek gaztigarriak dira eta 1500\u20acko isuna arriskua eragiten dute. Gaur egun, hondakindegiek idekirik segitzen dute, nork bere hondakinak behar bezala bota ditzan."}, {"text_idx": "#000001", "text": "Euskal elkargoko hondakinen bilketaz arduratzen diren langileak, basa biltegi horien emendatze garrantzitsuaz ohartzen dira. Hondakinen edukiontzien ondoan atxematen dira. Horien desagerrarazteko, giza, tekniko eta baliabide ekonomiko gehiago behar dira. Zerga ordaintzaileen fakturan eta Euskal elkargoaren buxetan ondorioak suposatuz. Hondakindegiak usaian bezala ideki arren, jendetasun eza horrek zerbitzuen kalitatea andeatzen du eta bazterrak zikintzen."}, {"text_idx": "#000002", "text": "Euskal elkargoko zinpeko agenteek isunak ematen hasiko dira 2021an. Oroit basa biltegi bat (naturan edo edukiontzien ondoan) legez kanpoko jestu bat da. Horren egiteak, 1500\u20acko isuna eragiten ahal du, jestuaren larritasunaren arabera."}, {"text_idx": "#000003", "text": "Basa biltegi bat zer da ?"}, {"text_idx": "#000004", "text": "Lurrean atxematen diren hondakinak, leku publikoetan izan edo pribatuetan, basa biltegiak kontsideratzen dira, bilketa gune baten ondoan izan edo ez."}, {"text_idx": "#000005", "text": "Kutsadura horren saihesteko bi aterabide:"}, {"text_idx": "#000006", "text": "Kartoin haundiak, trabagarriak (altzariak, tresna elektrikoak...), belardiak, egurra, burdineria... : Ipar Euskal Herriko edozoin hondakindegian bota (26 dira) Gaur egun hondakindegiak idekiak dira, segurtasun arauak errespetatuz (maska derrigorrezkoa, distantziak errespetatu)\nEtxe hondakinak, paperak, berina eta estalki birziklagarriak: bilketa lekuan ezar. Edukiontzia betea bada, beste gune batera joan behar da edo Euskal Elkargoaren zerbitzuak deitu."}, {"text_idx": "#000007", "text": "Hondakindegien kokapena eta ordutegia atxeman itzazu HEMEN klikatuz."}]